27/04/2017 | Administración LocalMunicipal
Cambre
Licitación dos postos de venda ambulante na parroquia do Temple (Cambre), nas rúas Párroco M. Cobas, Celso Emilio Ferreiro, Paseo Marítimo e praza Manuel Murguía

Por Resolución da concelleira delegada da Área de Desenvolvemento Socioeconómico número 617/2017, do día18 de abril de 2017, aprobáronse as bases da convocatoria para o outorgamento, en réxime de concorrencia, das autorizacións dos postos de venda ambulante na Feira do Temple, tal e como se transcriben a continuación: A licitación ten por obxecto o outorgamento das autorizacións para a venda ambulante sobre as rúas de dominio público, Celso Emilio Ferreiro, Párroco Manuel Cobas, Paseo Marítimo e praza Manuel Murguía na parroquia do Temple, sinaladas nos planos de emprazamento que se achegan ás presentes bases como anexos nº VII, VIII, IX, X e XI que organiza os postos en atención ao produto obxecto de venda. Segundo o establecido no artigo 8.2 da ordenanza e artigo 76 da lei 13/2010, do 17 de decembro, de comercio interior de Galicia, as autorizacións deberán concederse en condicións non discriminatorias e o procedemento deberá garantir a transparencia, imparcialidade e, en concreto, a publicidade axeitada dende inicio, desenvolvemento e fin do proceso. · As autorizacións serán imprescindibles para o exercicio da venda ambulante. · As autorizacións serán únicas por cada posto e para cada unha das modalidades de venda ambulante. · As autorizacións serán públicas, da tal xeito que os comerciantes deberán colocar nun lugar visible a tarxeta acreditativa da autorización segundo se estipula nos artigos 10 e 11 da ordenanza. · As autorizacións serán transferibles a outras persoas físicas ou xurídicas que reúnan os requisitos establecidos na ordenanza de venda ambulante de Cambre para o seu outorgamento e logo de comunicación escrita, segundo o modelo que se achega como anexo III, á autoridade municipal competente. A transmisión dunha autorización non afectará ao seu prazo de vixencia, que se manterá polo tempo que reste ata a finalización do seu prazo de duración. De conformidade co establecido no artigo 9 da ordenanza reguladora da venda ambulante do Concello de Cambre, as persoas físicas ou xurídicas que reúnan os requisitos establecidos na ordenanza e demais normativa aplicable, poderán exercer a venda ambulante na feira da parroquia do Temple, ubicada nas rúas Celso Emilio Ferreiro, Párroco Manuel Cobas, Paseo Marítimo e praza Manuel Murguía da parroquia do Temple, logo de presentar a súa solicitude nos Rexistros Xerais do concello e demais medios que se establecen no artigo 16 da Lei 39/2015, de 1 de outubro, do Procedemento Administrativo Común das Administracións Públicas. Á solicitude, conforme ao modelo que consta como anexo I, achegarán a seguinte documentación: 1) Declaración responsable, conforme co modelo que consta como anexo II, na que manifeste: 1.1 Estar dado de alta no réxime correspondente da Seguridade Social e ao corrente no pago das cotizacións.1.2 Estar dado de alta e ao corrente no pago do imposto sobre actividades económicas ou, no seu caso, no censo de obrigados.1.3 Cumprir cos requisitos das regulamentacións de cada tipo de produtos.1.4 Estar en posesión, no seu caso, do certificado acreditativo de ter recibido formación en materia de manipulación de alimentos.1.5 Dispoñer, se é o caso, da titulación e colexiación oficial que resulten esixibles.1.6 Cumprir os requisitos que impón a normativa sanitaria, no caso de autorizados á venda de produtos de alimentación e herbodietética.1.7 Satisfacer as taxas e os tributos fixados na correspondente ordenanza municipal.1.8 Non ter pendente o cumprimento de ningunha sanción imposta por este concello.1.9 Non ter débeda pendente con este concello.1.10 Dispoñer dos permisos de residencia e traballo que, en cada caso, fosen esixibles, de tratarse de persoas estranxeiras.1.11 Dispoñer do CIF, acta de constitución, estatutos e escritura de poder outorgada á persoa que firma a solicitude de autorización en representación da empresa, no caso de persoas xurídicas.1.12 Dispoñer do seguro de responsabilidade civil.1.13 Dispoñer, no caso dos camións e vehículos tenda, do permiso de circulación e da tarxeta de inspección técnica actualizada e estar ao día no pagamento do seguro obrigatorio de vehículos a motor.1.14 Dispoñer, no seu caso, da documentación acreditativa de que o vehículo tenda reúne as condicións de hixiene e sanidade esixibles.1.15 Dispoñer, no seu caso, do certificado de correcto funcionamento das máquinas e instalacións que se utilicen.1.16 Estar en posesión da documentación acreditativa do cumprimento dos ditos requisitos e manter o seu cumprimento durante todo o prazo de vixencia da autorización.2) Certificado de situación no Censo de Actividades Económicas da Axencia Tributaria, e se é o caso, alta no imposto de Actividades Económicas e certificado de estar ao corrente. Poderá substituírse a presentación da alta e certificado de estar ao corrente no IAE pola correspondente autorización ao Concello para verificar tales datos.3) Copia compulsada do D. N. I /N. I. E no caso de persoa física e CIF, acta de constitución, estatutos e escritura de poder outorgada á persoa que firma a solicitude de autorización en representación da empresa, no caso de persoas xurídicas.4) No caso de que o vendedor que solicita o posto pertenza a unha cooperativa ou sociedade como traballador no réxime xeral: presentará contrato de traballo no que se especificará a xornada laboral, que será como mínimo de 7 horas á semana.5) Documentación acreditativa, no seu caso, dos méritos avaliables segundo os criterios de valoración establecidos na cláusula sétima das presentes bases, apartados a) e b). - Para acreditar a experiencia profesional deberán presentar informe de vida laboral expedido pola Seguridade Social, contrato de traballo se é o caso e a alta no IAE correspondente. - Para acreditación da formación deberán presentar fotocopia compulsada ou cotexada do diploma ou certificado. - A acreditación do comercio sedentario efectuarase mediante licencia de actividade ou documento de autorización ao Concello de Cambre para comprobación da mesma e certificado de situación no Censo de Actividades Económicas da AEAT (Axencia Tributaria). Se as solicitudes non reúnen os requisitos establecidos nos apartados anteriores, requirirase ao interesado para que, nun prazo de dez días, emende a falta ou achegue os documentos preceptivos con indicación de que, se así non o fixese, terase por desistido da súa solicitude. Só poderán solicitarse aqueles postos que se correspondan co produto obxecto da venda da súa alta censal. De conformidade co establecido no artigo 19.1.1 da ordenanza, o prazo de presentación das solicitudes será de 20 días naturais a contar dende o día seguinte ao da publicación do anuncio destas bases no Taboleiro Municipal. Así mesmo, as bases de convocatoria para a licitación dos postos publicarase na páxina web oficial deste Concello, nun diario dos de maior tirada da zona e, unha vez aberto o prazo de presentación de solicitudes, no Boletín Oficial da Provincia, con indicación do día de finalización do prazo de presentación de instancias. De conformidade co artigo 19.3 da ordenanza, o prazo de duración será dun ano natural, caducando automaticamente a 31 de decembro. A autorización será prorrogable anualmente de forma expresa por idénticos períodos ata un máximo de catro anos, previa solicitude, cunha antelación mínima de quince días naturais á data de finalización da autorización vixente, debendo permitirse, en todo caso, a amortización dos investimentos e unha remuneración equitativa dos capitais investidos. As solicitudes de prórroga presentaranse no modelo Anexo I e Anexo II xunto coa documentación que acredite a alta en Facenda na epígrafe correspondente de venda ambulante e alta na Seguridade Social. De conformidade co establecido no artigo 19.2.1.2 da ordenanza reguladora de venda ambulante, os criterios de valoración das solicitudes serán os seguintes: 1) Experiencia: a experiencia demostrada na profesión puntuarase a razón de 0,50 puntos por ano completo de exercicio da actividade, ata un máximo de 5 puntos. Esta circunstancia acreditarase mediante presentación do informe de vida laboral e certificado de estar dado de alta no epígrafe correspondente do imposto sobre actividades económicas.2) Formación: a participación en cursos, conferencias ou xornadas nesta materia ofrecidas por entidades públicas ou homologadas por estas, puntuaranse a razón de 0,10 puntos cada un, ata un máximo de 2 puntos. Dita acreditación deberá efectuarse mediante a presentación da fotocopia compulsada ou cotexada do diploma ou certificado.3) Comercio sedentario: valoraranse con 10 puntos as solicitudes dos vendedores que desenvolvan actividade comercial cun local sedentario en Cambre. Dita acreditación efectuarase mediante impreso de autorización ao Concello de Cambre para comprobación da licencia de actividade do establecemento e certificado de situación no Censo de Actividades Económicas da AEAT (Axencia Tributaria). En cumprimento dos principios de liberdade de acceso, publicidade e transparencia que deben rexer toda licitación pública, de conformidade co establecido no artigo 19 da ordenanza, o procedemento constará das seguintes fases: 1) Aprobación das bases da convocatoria para a licitación dos postos de venda ambulante nas rúas de dominio público, Celso Emilio Ferreiro, Párroco Manuel Cobas, Paseo Marítimo e praza Manuel Murguía na parroquia do Temple, mediante resolución da concelleira delegada da área de Desenvolvemento Socioeconómico.2) Publicación do anuncio da convocatoria no taboleiro de edictos, na páxina web do concello de Cambre, nun diario dos de maior tirada da zona e no B. O. P., con indicación neste último do día de finalización do prazo de presentación de instancias.3) Presentación de solicitudes conforme ao establecido nas cláusulas 4º e 5º. 4) Finalizado o prazo de presentación de solicitudes, se existise un número de solicitudes inferior ou igual ás prazas a cubrir e non coincidisen máis dunha solicitude para o mesmo posto, as autorizacións outorgaranse de forma directa, sen máis trámites. En caso contrario, adxudicaranse mediante concurso con arranxo aos criterios establecidos na cláusula anterior.5) Avaliadas as solicitudes, crearase unha relación de aspirantes coa puntuación acadada por cada un segundo os criterios de valoración e publicarase, mediante resolución da concelleira delegada da área de Desenvolvemento Socioeconómico, no taboleiro de edictos do Concello e na páxina web, establecéndose un período de dez días naturais durante os cales poderán presentarse alegacións. Transcorrido dito prazo, ditaráse resolución definitiva resolvendo as alegacións e fixando a relación de solicitantes con dereito á autorización. De existir empate, resolverase por sorteo público, convocado ao efecto mediante anuncio publicado no Taboleiro de edictos e na páxina web oficial do Concello de Cambre e previamente á resolución definitiva.6) Os postos adxudicaranse por orde de puntuación en atención ao tipo de produto obxecto da venda.7) Logo da licitación de todos os postos, o concello poderá modificar a tipoloxía establecida nos anexos VII, VIII, IX e X (planos da feira) daqueles que, no seu caso, queden vacantes, e serán adxudicados aos aspirantes da relación coa maior puntuación.8) A autorización seralle outorgada á persoa física ou xurídica titular da actividade; sendo expedidas de forma nominativa. Os traballadores que, no seu caso, exerzan a actividade en lugar do titular da autorización deberán estar identificados e cumprir coa normativa laboral. Na mesma resolución que aprobe o outorgamento das autorizacións para a venda ambulante, aprobarase así mesmo o padrón correspondente á taxa pola utilización privativa ou aproveitamento especial do dominio público, e se notificará aos autorizados a alta no padrón correspondente e, no caso de prórroga da autorización, ésta se notificará mediante edictos e ingresarase segundo o establecido na ordenanza fiscal número 23, reguladora da taxa. No caso dos postos autorizados no Paseo Marítimo de O Temple, dominio público marítimo-terrestre estatal dependente de Demarcación de Costas en Galicia, Dirección Xeral de Sostenibilidade da Costa e Mar do Ministerio de Agricultura, Pesca, Alimentación e Medio Ambiente (postos nº 21, 22, 23, 24, 25,26, 27, 28, 29, 30, 31, 32, 33, 34 e 35), estarán suxeitos ao pago da parte proporcional segundo os m2 de ocupación, do canon anual establecido no artigo 84 da Ley 22/1988, de 28 de xullo, modificada pola Lei 2/2013 de 29 de maio que será liquidado pola Demarcación de Costas ao Concello de Cambre e que éste repercutirá aos autorizados que ocupen o mencionado dominio público, sendo debidamente notificado. Concedida a autorización e notificada a liquidación de alta no correspondente padrón e os importes repercutidos nos demais casos, de non efectuarse o pago no prazo previsto na Lei 58/2003, de 17 de decembro, xeral tributaria, declararase a extinción da autorización, de conformidade co disposto no artigo 14.6 da ordenanza reguladora da venda ambulante. Unha vez outorgada a autorización, o Concello de Cambre emitirá unha tarxeta acreditativa da autorización que deberá estar exposta para o público e autoridades inspectoras nun lugar visible. Artigos 10 e 11 da ordenanza reguladora.1) O día de celebración da feira tradicional na parroquia do Temple será o segundo venres de cada mes. No caso de que a feira teña unha alta acollida e sexa recomendable aumentar o número de días, será valorado polo concello para a súa posterior aprobación.2) Localización dos postos: rúas Celso Emilio Ferreiro e rúa Párroco Manuel Cobas, Paseo Marítimo e praza Manuel Murguía. Os postos de venda ambulante están sinalizados no planos que se achegan como anexos VII, VIII, IX e X (plano xeral da feira), no que se especifica o número de metros, características e productos autorizados para a súa venda en cada un deles.3) Horario da feira: O horario de actividade comercial será de 9:00 a 14:00 horas nos meses de xaneiro, febreiro, marzo, abril, outubro novembro e decembro (meses horario inverno) e de 16:00 a 21:00 nos meses de maio, xuño, xullo, agosto e setembro (meses horario de verán). Este horario poderá modificarse si por razons xustificadas se estima oportuno. O Horario de carga e descarga nos meses de inverno será de 7:30 a 9:30, e nos de verán de 14:30 a 16:00 e a orde establecida para desenvolvela será facilitada en cada unha das autorizacións. O horario para a desmontaxe e recollida dos postos será de 14:00 a 16:00 horas nos meses de inverno e de 21:00 - 22:00 nos meses de verán. Coa fin de garantir o montaxe e desmontaxe da totalidade dos postos da feira no horario establecido, os vehículos que accedan ás rúas soamente permanecerán nas inmediacións da zona asignada o tempo estritamente necesario para realizar a descarga dos útiles de montaxe do posto así como a mercadoría para a venda. A circulación para a descarga e carga de mercadorías efectuarase conforme as indicacións establecidas pola policía local. O lugar asignado como zona de estacionamento para os vendedores ambulantes será unha zona da rúa Francisco Añón na zona próxima a confluencia coa rúa Otero Pedrayo e na parcela habilitada como parking na estrada CP 1706 O Temple-Cambre, fronte o CEIP Portofaro de Cambre, sinalados no plano que se achega como anexo XI.4) Condicións de instalacións dos postos: Os postos terán as medidas establecidas nas autorizacións. Non se permitirá realizar ancoraxes ou fixar estructuras, por moi lixeiras que sexan, ao solo, árbores ou a outro tipo de superficie. Os sistemas utilizados para a suxeción non poderán afectar en ningún caso ao pavimento. Non poderán ubicarse fora do espazo delimitado para cada posto ningún elemento que entorpezca a normal circulación de peóns, ou accesos a vía pública e reunirán, en todos os casos as debidas condicións de seguridade, salubridade, limpeza e decorosa presentación, podendo ordenarse a súa retirada en caso contrario. Non se permite a exposición do xénero directamente sobre o pavimento.5) Vehículos: Queda expresamente prohibido o estacionamento dos vehículos dentro dos recintos habilitados como recintos feirais no horario da actividade comercial. Os vehículos-tenda terán reservado un espazo habilitado para o efecto que aparece reflectido nos planos que se achegan como anexos VII, VIII, XI e X. Soamente poderá circularse e permanecer nos espazos habilitados como recinto feiral o tempo indispensable para proceder a montaxe e desmonte do posto de venda.6) Produtos autorizados: Poderán ser obxecto de venda ambulante os seguintes produtos segundo o establecido no artigo 20.4 da ordenanza reguladora de venda ambulante de Cambre. - Alimentación: - Téxtil, calzado e complementos: roupa, calzado, bixutería, complementos, téxtil fogar, marroquinería, pequena quincalla, mercería e similares. - Típicos ou tradicionais: apeiros de labranza, artesanía e similares. - De tempada: árbores froiteiras, prantas, flores, sementes e similares. - Varios: bricolaxe, xoguetes, droguería e perfumería, libros, música e similares. Deberán cumprir co establecido nos artigos 17 e 20.4 da ordenanza reguladora de venda ambulante de Cambre. - Estar en posesión da autorización municipal e tela exposta nun lugar visible. - Non producir molestias e incomodidades que perturben a orde pública. - Manter os postos ordenados e en axeitadas condicións hixiénicas. - Unha vez finalizada a actividade o lugar ocupado deberá quedar nas mesmas condicións hixiénicas nas que estaba antes da ocupación. - Estar en posesión das facturas ou albaráns que acrediten a procedencia da mercadoría. - Manter un trato correcto co público, persoal municipal e acatar as ordes dadas polas autoridades competentes. - Cumprir coas condicións establecidas na autorización e os esixidos pola normativa reguladora dos productos obxecto de venda. - Todos os alimentos cumprirán as normativas sanitarias esixidas para cada un deles, sendo indispensable que se presenten debidamente envasados, etiquetados, protexidos, con rexistro sanitario e refrixerados aqueles produtos cuxa normativa así o esixa. - Todos os alimentos deberán estar protexidos da contaminación polo po, insectos e outras fontes de suciedade. Evitarase a súa manipulación polo público, o contacto directo co solo e a incidencia directa do sol e da choiva. - Os produtos a granel e sen envoltura deberán expoñerse para a venda protexidos mediante recipientes que reúnan as condicións hixiénicas esixibles e, na súa manipulación, utilizaranse utensilios adecuados. - O persoal que expenda alimentos deberá gardar as axeitadas condicións de aseo e limpeza na roupa de traballo e deberán estar en posesión do carné de manipulador de alimentos. O Concello de Cambre, segundo o estipulado no artigo 27 da súa ordenanza reguladora, exercerá as funcións de inspección, sen prexuízo das competencias atribuídas a outras administracións. Atenderase ao establecido no capítulo II da ordenanza reguladora, artigos 27 ao 31. Atenderase ao establecido nos artigos 14 e 30 da ordenanza reguladora. De conformidade co artigo 13 da Ordenanza, a autorización poderá ser revogada unilateralmente por razóns de interese público, sen xerar neste caso dereito algún de indemnización, cando resulte incompatible coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscabo do uso xeral. Tamén poderá revogarse temporalmente como sanción accesoria. No suposto de que a persoa vendedora ambulante non opte voluntariamente pola inscrición na correspondente sección do Rexistro, será o concello de Cambre o que comunicará os datos para a correspondente inscrición de oficio, tal e como dispoñen o artigo 28.3, o derradeiro inciso do artigo 78.4 da Lei 13/2010, do 17 de decembro, de comercio interior de Galicia e o artigo 16 do Decreto 118/2012, do 20 de abril, polo que se regula o Rexistro Galego de Comercio. Co fin de mellorar a imaxe xeral da feira do Temple o Concello de Cambre poderá, se é o caso, esixir aos vendedores ambulantes que coloquen nos seus postos algún obxecto decorativo que unifique a imaxe da mesma. Ditos obxectos serán facilitados polo concello en concepto de préstamo aos vendedores autorizados os cales deberán de devolvelos cando se de por finalizada a autorización o causen baixa por algunha circunstancia. No caso de traspaso do posto o vendedor autorizado deberán facilitar ditos obxectos ao vendedor, que cumprindo cos requisitos da ordenanza, lle traspase o posto.” - Axencia de desenvolvemento local do Concello de Cambre, sita na rúa Wenceslao Fernández Flórez s/n, Cambre: 981613196; adl@cambre. org. - Páxina web do Concello: www.cambre.es Prazo para a presentación de instancias: 20 días naturais dende o día seguinte a publicación do anuncio no Taboleiro Municipal, que coincidirá co ordinal da publicación deste anuncio no BOP. Cambre, 21 de abril de 2017 A concelleira de Desenvolvemento Socioeconómico Leonor Fernández Grande